ועדת הכספים, כנסת 15, פרוטוקול מספר 347, 2001-12-24 15:15

יעקב ליצמן: אני פותח את הישיבה.

יעקב ליצמן: פנייה תקציבית מס' 477, משרד העבודה.

עמיחי כץ: אלה שינויים פנימיים בתקציב המשרד לקראת סוף שנה.

יעקב ליצמן: מי בעד פנייה 477?

יעקב ליצמן: הצבעה פנייה 477 אושרה

יעקב ליצמן: הפנייה אושרה.

עמיחי כץ: מה עם הפנייה המעוכבת לגבי משרד המדע?

יעקב ליצמן: לא הבאתם את הפנייה של 7 מיליון?

יעקב ליצמן: אז גם אני מעכב, אני אפילו לא מביא את זה להצבעה.

יעקב ליצמן: לגבי ה-7 מיליון בא הבוקר מנכ"ל משרד המדע.

יעקב ליצמן: שאלתי אותו אם הוא מביא את זה, הוא אמר לי שכן.

יעקב ליצמן: אמרתי לו שיביא את זה אחר-הצהריים לישיבה ב-3:15.

יעקב ליצמן: אישרתי את זה וביקשתי רוויזיה ועד עכשיו הנושא לא התעכב.

יוסף יצחק פריצקי: המנכ"ל הבטיח לי בנקיטת חפץ שהוא מביא עוד 7 מיליון להשלים את החסר בנוסף ל-7 מיליון תקנת ירושלים.

יוסף יצחק פריצקי: יש שם חסר של 14 מיליון שקל.

יוסף יצחק פריצקי: 7 יש, איפה עוד 7?

עמיחי כץ: הוא הביא את זה, הבעיה היא שהממונה על התקציבים נמצא בישיבת ממשלה.

יעקב ליצמן: אני מוכן לחכות.

יוסף יצחק פריצקי: אני מבקש להתייחס עכשיו לפנייה 04037.

יוסף יצחק פריצקי: אני רוצה שיסבירו לי מה עושים עם הכסף.

יעקב ליצמן: תזמין את ראש הממשלה.

יוסף יצחק פריצקי: אני מציע להזמין את יצחק שמיר.

יוסף יצחק פריצקי: לוקחים מראש הממשלה שמיר 180,000 שקל ונותנים לביבי נתניהו 268,000 שקל.

יוסף יצחק פריצקי: אם שמיר מסכים גם אני מסכים.

יעקב ליצמן: גם שרון מסכים.

אורי כתריאל: כמדי שנה אנחנו נוהגים לקבל הקצאה לכיתות על-מנת שאפשר יהיה לבנות את הכיתות ב-1 בספטמבר.

אורי כתריאל: זה ענין פרוצדורלי מדי שנה.

סמדר אלחנני: אם זה פרוצדורלי בכל שנה, למה זה צריך להיות שינוי תקציבי.

אורי כתריאל: נותנים לנו מיכסה של כיתות.

יעקב ליצמן: מי בעד פנייה 429?

יעקב ליצמן: הצבעה פנייה 429 אושרה

יעקב ליצמן: הפנייה אושרה פה אחד.

יעקב ליצמן: אנחנו עוברים לפנייה 310, משרד הפנים.

עמית לנג: מתבקשת פה הפשרת רזרבה להתייקרויות בגין הסכמי השכר שגרמו לגרעון בתקציבי השכר.

יעקב ליצמן: כל שנה יש לכם גרעון בשכר?

עמית לנג: לא.

יעקב ליצמן: מה קרה השנה, השכר גדל?

עמית לנג: היו הסכמי שכר עם ההסתדרות וזה לא תוקצב בתחילת השנה כי לא ידעו מה יהיו סדרי הגודל.

יעקב ליצמן: מי בעד פנייה 310?

יעקב ליצמן: הצבעה פנייה 310 אושרה

יעקב ליצמן: פנייה 310 אושרה.

יעקב ליצמן: אנחנו עוברים לפנייה מעוכבת 30022.

יעקב ליצמן: מה זה נחל בקע?

אבשלום וילן: זו שכונת עולים עם קרוואנים ליד באר-שבע.

אבשלום וילן: קיבלתי את ההסברים ומצדי זה בסדר.

יגאל גדרון: זו השתתפות של משרד הקליטה בפרוייקט נחל בקע.

יגאל גדרון: בחורף האחרון היתה בעיה עם הרצפות ששקעו בחלק מהמגורונים.

יגאל גדרון: העבודה נעשתה באמצעות משרד השיכון כשמשרד הקליטה משתתף בתקציבו.

יעקב ליצמן: מי בעד פנייה 30022?

יעקב ליצמן: הצבעה פנייה 30022 אושרה

יעקב ליצמן: פנייה 30022 אושרה.

יעקב ליצמן: אנחנו עוברים לפניות מס' 467, 468 ו-469.

יגאל גדרון: עושים פיילוט של איתור מגורים בכל הארץ לעולים מבוגרים שצריכים קומה ראשונה, יש צורך בפתרונות מגורים ספציפיים.

יעקב ליצמן: מי בעד פניות 467, 468 ו-469?

יעקב ליצמן: הצבעה פניות 467, 468 ו-469 אושרו

יעקב ליצמן: פניות 467, 468 ו-469 אושרו פה אחד.

יעקב ליצמן: אנחנו עוברים לפניות 475 ו-476.

יעקב ליצמן: השלמת בניית בית יד לבנים למגזר הדרוזי בדלית אל כרמל.

עמית לנג: אני יכול להסביר את זה.

עמית לנג: מבוקשת פה העברת 200,000 שקל למשרד הבטחון.

עמית לנג: הכספים מועברים מתקציבי משרד השיכון ומשרד הפנים למשרד הבטחון כשמשרד הבטחון שם את החלק שלו.

עמית לנג: חוץ מזה יש הסדר בין משרד השיכון ומשרד האוצר בנושא של תיקצוב תקן מוסדות ציבור בהשלמה של 400,000 שקל.

יעקב ליצמן: מי בעד?

יעקב ליצמן: הצבעה פניות 475 ו-476 אושרו

יעקב ליצמן: פניות 475 ו-476 אושרו.

יעקב ליצמן: אנחנו עוברים לפנייה מעוכבת 83022.

ניר רייס: מדובר בהעברת עודפים מסעיף 83 בסך 110 מיליון שקל כאשר מתוך סכום זה 65 מיליון שקל מיועדים להעברה לטובת גרעונות בתשלום גימלאות במערכת הבטחון.

ניר רייס: דהיינו, הם עוברים לסעיף 12 בפנייה שהוגשה בנפרד לוועדת הכספים.

ניר רייס: מדובר בפנסיה תקציבית שמשולמת מסעיף גימלאות, סעיף 12 בתקציב המדינה.

יוסף יצחק פריצקי: זה לא מה שכתוב פה.

יוסף יצחק פריצקי: אתה מבקש 110 מיליון שקל לגופים במשבר תחת הכותרת: השקעות בחברות בטחוניות ואחרות.

יוסף יצחק פריצקי: איך הגעת מזה לגימלה?

ניר רייס: מדובר בהעברת עודפים.

סמדר אלחנני: זה כל הענין, כל הזמן מדובר בפנסיות בתעשיות הבטחוניות.

סמדר אלחנני: כל הזמן ועדת הכספים מאשרת העברה לפנסיות.

ניר רייס: זה מתחלק לשניים: חלק הולך לתשלום גימלאות במערכת הבטחון, חלק נוסף הולך למימון התחייבויות המדינה במסגרת התהליך של מעבר רפא"ל לחברה.

יעקב ליצמן: הבוקר היתה לנו אותה הפנייה.

ניר רייס: זה החלק השני של אותה הפנייה.

יוסף יצחק פריצקי: למה אתה כותב לי את זה בגופים במשבר?

יוסף יצחק פריצקי: זה נועד לסעיף גימלאות אז למה זה בא לפה?

יוסף יצחק פריצקי: אני לא מבין את הפרוצדורה.

יוסף יצחק פריצקי: אני מניח שחבר הכנסת שוחט לא סתם כתב את זה.

ניר רייס: זו העברה של כסף משנים קודמות שתוקצב שם לטיפול בגופים במשבר.

ניר רייס: זה תהליך של מעבר רפא"ל לחברה, שחלק עיקרי ממנו הוא הסדרים עם עובדים על מנת-לאפשר זאת וזה המקור לכך.

ניר רייס: התהליך הזה נמשך מספר שנים וכולנו מקווים שזה ייחתם בשבועות הקרובים.

ניר רייס: לצורך הענין הזה מעבירים את הכסף.

ניר רייס: לכן חלק מהכסף הזה יישאר ברזרבה עד להשלמת התהליך.

אבשלום וילן: אתה יכול להגיד לנו מהו הגרעון האקטוארי המצטבר של כלל מערכת הבטחון בתקצוב המדינה?

ניר רייס: מערכת הבטחון היא בפנסיה תקציבית.

ניר רייס: כל אנשי הקבע ממומנים עד היום בפנסיה תקציבית.

אבשלום וילן: מהו העול התקציבי בחישוב אקטוארי?

סמדר אלחנני: דו"ח החשב הכללי שיצא לאחרונה לא כלל את החוב האקטוארי בגין ההתחייבויות האקטואריות של מדינת ישראל.

סמדר אלחנני: כששאלתי אותו על כך הוא אמר לי שמערכת הבטחון לא נתנה לו את הנתונים הנדרשים.

אבשלום וילן: זה לא בסדר מבחינת מינהל ציבורי.

יעקב ליצמן: היום בבוקר היתה העברה של 154 לתמ"ס לעידוד השקעות הון וביקשתי את הרשימה.

יעקב ליצמן: אם הם לא יביאו אותה לא אאשר זאת.

ניר רייס: חבר-הכנסת וילן הוא חבר בוועדה לתקציב הבטחון שתתכנס ביום חמישי או ביום ראשון לדון בתקציב הבטחון לשנת 2002.

ניר רייס: אני מציע ששם הוא יציג את השאלה על עלות הגימלאות של מערכת הבטחון.

אבשלום וילן: אני מסכים, אני אעלה את זה שם.

אבשלום וילן: אני מודיע לך שאני אארגן מרד בוועדה אם לא נקבל את הנתון כי אפילו החשב הכללי של מדינת ישראל לא יודע אותו.

סמדר אלחנני: הם הסתירו את הנתונים מהחשב הכללי.

יעקב ליצמן: אולי אני אשתתף בדיון הזה ואולי יהיו שם עוד סעיפים שנרצה לדעת עליהם.

יעקב ליצמן: מי בעד פנייה 83022?

יעקב ליצמן: הצבעה פנייה 83022 אושרה

יעקב ליצמן: פנייה 83022 אושרה.

יעקב ליצמן: אנחנו עוברים לפנייה 390, בקעת הירדן.

יעקב ליצמן: מי מציג את זה?

יעקב ליצמן: זו תמיכה בייצור חקלאי.

יעקב ליצמן: אין פה רפרנט.

יעקב ליצמן: אנחנו עוברים לפנייה מעוכבת 44004.

סיון שכטר: הפנייה הזאת נועדה להעביר עודפים מסעיף 44 בסך 10 מיליון שקל בשביל לאפשר העברה לצורך רכישת מניות של חברה לפיתוח התיירות, חברה שסיימה את תפקידה ורוצים לסגור אותה.

סיון שכטר: אתמול היתה פנייה שמעבירה את הכסף מסעיף 44 לסעיף של תיירות.

סיון שכטר: אני מביאה בקשה להעברת העודפים משנת 2000.

יעקב ליצמן: מי בעד פנייה 44004?

יעקב ליצמן: הצבעה פנייה 44004 אושרה

יעקב ליצמן: פנייה 44004 אושרה פה אחד.

יעקב ליצמן: אנחנו עוברים לפנייה 470 ו-471.

עמית לנג: מדובר פה על העברה של 5 מיליון שקל ממשרד התיירות למשרד הפנים עבור חלקה של המדינה בארנונה לבתי-המלון לחלק הראשון של שנת 2001.

עמית לנג: בגלל שזו הנחה בארנונה זה הסעיף של משרד הפנים וצריך להעביר את זה דרכו.

יעקב ליצמן: מי בעד 470 ו-471?

יעקב ליצמן: הצבעה פניות 470 ו-471 אושרו

יעקב ליצמן: פניות 470 ו-471 אושרו פה אחד.

יעקב ליצמן: אנחנו עוברים לפנייה 491.

עמית לנג: זה שינוי פנימי בתקציב המשרד שנועד להתאים את נושא כוח האדם למה שקרה בפועל.

עמית לנג: בשירותי כוח האדם היו אי-התאמות בין סעיפים שונים וזה נועד להתאמה.

יעקב ליצמן: מי בעד פנייה 491?

יעקב ליצמן: הצבעה פנייה 491 אושרה

יעקב ליצמן: פנייה 491 אושרה.

יעקב ליצמן: אנחנו עוברים לפנייה 481.

עמיר אסרף: זו פנייה שהיתה בבוקר וביקשתם לדעת איזה מפעלים קיבלו את הכסף השנה, באיזה היקף השקעה ומהו היקף המענק.

יעקב ליצמן: וכמה מקומות עבודה.

עמיר אסרף: לא ביקשו את זה אבל אני מוכן להוסיף את זה.

עמיר אסרף: טלפנתי אל שמואל מרדכי, מנהל מרכז ההשקעות.

עמיר אסרף: היות שהיו לו שעתיים להנפיק את הדו"ח הוא לא הספיק אבל הוא הבטיח שמחר תהיה פה בוועדה רשימה מלאה של כל מי שקיבל אישור.

עמיר אסרף: אמרתי לו שאם הוא לא מתחייב אני לא יכול להתחייב על זה בוועדה אבל זה מה שהוא אמר.

עמיר אסרף: הוא אמר לי שב-2001 אין ביצוע לאישורים האלה משום שעד שהוא נותן את האישור ועד לרגע שבו הוא מבצע את המפעל יש זמן.

עמיר אסרף: אני מעביר בשמו של מנהל מרכז ההשקעות את ההתחייבות שמחר תהיה פה רשימה כזאת.

יעקב ליצמן: מי בעד פנייה 481?

יעקב ליצמן: מי נגד?

יעקב ליצמן: הצבעה פנייה 481 אושרה

יעקב ליצמן: פנייה 481 אושרה.

יעקב ליצמן: האמת היא שהייתי רוצה לעשות רוויזיה על זה כדי שלא יספרו לי שיועץ משפטי זה או אחר הולך לעכב את זה.

עמיר אסרף: הוא הבטיח לי ואני העברתי לכם את ההבטחה שלו.

יעקב ליצמן: אם כך אני לא מגיש רוויזיה.

יעקב ליצמן: אנחנו עוברים לפניות 361 ו-362.

עמיר אסרף: היתה ועדת שרים בראשות ראש הממשלה והיא החליטה לתת מענק למפעלי הלבידים.

עמיר אסרף: תנאי ההלוואה וכל הדברים האלה בהסכם צריכים להיסגר עם החשב הכללי.

עמיר אסרף: דיברתי עם הרפרנטית שמטפלת בענין ויחד עם עורכת הדין של ההסתדרות זה נמצא ממש בשלבי סיום.

יוסף יצחק פריצקי: זה צריך לבוא בנוסף להיטל?

עמיר אסרף: כן.

עמיר אסרף: ההיטל קיים משום שיש כנראה היצף.

יוסף יצחק פריצקי: לא.

יוסף יצחק פריצקי: אם היה היצף היו מבקשים בקשה.

יוסף יצחק פריצקי: פה מבקשים היטל בטחה.

עמיר אסרף: אתה צודק.

עמיר אסרף: בהתאם להחלטת ממשלה שהתחייבה על 14.5 מיליון בארבע מנות, כאן זו המנה של 2001, כמובן פנדינג לזה שההסכם ייחתם.

יוסף יצחק פריצקי: נניח שאין היטל, הכסף בכל זאת הולך?

עמיר אסרף: לדעתי זה נוסף להיטל.

אבשלום וילן: אם אין היטל מפעלים נסגרים.

איוור קרשנר: אנחנו עדיין לא אישרנו וזה פוקע בסוף החודש.

איוור קרשנר: אין לנו אפשרות לאשר את זה.

יעקב ליצמן: מדובר בהרבה כסף?

קריאה: אפיקים.

אבשלום וילן: זה מזמן לא קשור לאפיקים ולקיבוצים, ההסתדרות מפעילה אותם.

יוסף יצחק פריצקי: אני רוצה לדעת מה עם ההיטל.

יוסף יצחק פריצקי: בשביל מה לעשות העברה כשאין היטל, ואם אין היטל אין מפעל ואז לאן הלכה ההעברה?

יוסף יצחק פריצקי: תסלח לי אבל זה לקחת כסף ולשפוך בזבל.

יוסף יצחק פריצקי: אי-אפשר להעביר את זה.

יוסף יצחק פריצקי: או שעושים הסדר וחלק ההיטל נכנס בזה ואז נותנים את ההלוואה, או שלא.

יוסף יצחק פריצקי: הרי יקחו את הכסף ויעבירו אותו ואם אין היטל אין מפעל ואז הכסף ירד לטימיון.

יעקב ליצמן: הרי גם ההיטל שיש על היין עם כרמל מזרחי גם כן פוקע בעוד כמה ימים.

יעקב ליצמן: מה עם זה?

יעקב ליצמן: ביקשו לחדש את זה אז למה לא חידשו את זה?

עמיר אסרף: אני לא בקיא בפרטים.

יעקב ליצמן: אני רוצה לדעת גם על זה וגם על היין.

יעקב ליצמן: נאשר את זה בעוד יום.

יעקב ליצמן: אנחנו עוברים לפנייה 390, בקעת הירדן.

חיים פרננדס: מדובר בתיקצוב של כ-20 מיליון שקל שנועדים לשמש למימון הלוואות לחקלאים בבקעת הירדן.

חיים פרננדס: התהליך לתיקצוב נעשה בצורה מסודרת.

חיים פרננדס: לפני כשבעה-שמונה חודשים התחלנו תהליך של מימון פיננסי של חקלאים בבקעת הירדן.

חיים פרננדס: כל מי שביקש הצטרף להסדר בעלות השתתפות מסוימת.

חיים פרננדס: נעשה להם מיפוי פיננסי של המצב שלהם ולפי תוצאות הבדיקה מועבר להם סכום הלוואה לתקופה של חמש עד שבע שנים.

מוסי רז: ואם חקלאי בערבה רוצה בזה גם כן?

חיים פרננדס: התקציב שצבוע כאן מיועד לחקלאי בקעת הירדן בלבד.

מוסי רז: אני רוצה לדעת מה הסיבה.

יעקב ליצמן: אתה מתפלא שאין שם התנחלויות.

מוסי רז: בקעת הירדן בשבילי זה התנחלויות.

מוסי רז: למה בבקעה כן אבל בערבה, בגליל לא?

יעקב ליצמן: מי בעד פנייה 390?

יעקב ליצמן: מי נגד?

יעקב ליצמן: הצבעה בעד – 3; נגד – 1; נמנע – 1 פנייה 390 אושרה

יעקב ליצמן: פנייה 390 אושרה.

יעקב ליצמן: פנייה מעוכבת 33026.

אמנון כהן: ביקשתי מהיושב-ראש דיון מעמיק בכל הענין של הסדר הקיבוצים.

יעקב ליצמן: אני מוחה כי אתה אומר שאנחנו כאילו לא דנים בכל פנייה דיון מעמיק.

יעקב ליצמן: כל דיון על כל פנייה פה הוא מעמיק.

אבשלום וילן: הצעתי להזמין את פרופ' דני צידון.

יוסף יצחק פריצקי: אי-אפשר להעביר בכל שנה עודף מחויב להסדר הקיבוצים בשנה הבאה.

יוסף יצחק פריצקי: אני לא אומר חס וחלילה לא לתת, אם זה עודף מחויב, כלומר לא השתמשו בו, קרה משהו.

יוסף יצחק פריצקי: מותר לחברי ועדת הכספים להבין פעם מה קורה בהסדר הזה?

יוסף יצחק פריצקי: אולי יבוא פרופ' דני צידון, יסביר מה קורה בהסדר הזה ונקיים דיון.

אבשלום וילן: כל ההסדר הוא קשה, נשארו בערך עוד 20 קיבוצים וזה עיקר הוויכוח.

יעקב ליצמן: האם בתקציב הבא, בשנת 2002 יש עוד כסף?

קריאות: בטח שיש.

אבשלום וילן: אני כבר אומר לך שאולי עשירית ממנו תנוצל.

יוסף יצחק פריצקי: אז מה אני צריך את זה?

יעקב ליצמן: אם יש כסף, נעשה על זה דיון.

יעקב ליצמן: כמה כסף יש?

יוסף יצחק פריצקי: כ-600 מיליון.

חיים פרננדס: הרבה פחות.

חיים פרננדס: כרגע, לפני החלטת הממשלה, התיקצוב בשנת 2002 הוא 330 מיליון שקל לפני הקיצוץ.

חיים פרננדס: יש שם קיצוץ של עוד 50 מיליון וזה מעמיד את התקציב על 280 מיליון.

יוסף יצחק פריצקי: זה ההסדר המשלים?

חיים פרננדס: כן.

יעקב ליצמן: אנחנו נצביע ונאשר את הפנייה הזאת.

יעקב ליצמן: בלי נדר, אחרי התקציב נקיים דיון על כל הנושא של הסדר הקיבוצים.

יעקב ליצמן: מי בעד 33026?

יעקב ליצמן: מי נגד?

יעקב ליצמן: הצבעה פנייה 33026 אושרה

יעקב ליצמן: פנייה 33026 אושרה.

יעקב ליצמן: יש עוד משהו על סדר-היום?

איוור קרשנר: הפנייה בקשר למשרד המדע וראש הממשלה.

יעקב ליצמן: אין מי שיסביר את זה?

איוור קרשנר: הוא לא יכול להגיע עכשיו.

יעקב ליצמן: זה יהיה בדיון הבא.